Колумбия

Колумбия (исп. Colombia) диэн Соҕуруу Америка хотугулуу арҕаатыгар баар дойду. Кинилиин кирбиилэhэллэр Венесуэла уонна Бразилия илин, Экуадор уонна Перу соҕуруу, Кариб байҕала хоту, Панама хотугулуу арҕаа уонна Чуумпу океан арҕаа. Колумбия иэнэ 1,141,748 км2, Соҕуруу Америкаҕа улаханынан төрдүс (Бразилия, Аргентина уонна Перу кэннилэриттэн). Олохтоохторун ахсаана 45,644,023, Соҕуруу Америкаҕа улаханынан иккис (Бразилия кэнниттэн). Колумбия бэлиэ күннэрэ Тохсунньу 2 — Карнавал бастакы күнэ (Соҕуруу Колумбия). Ыам ыйын 13 — Сибэтиэй Мария күнэ Ыам ыйын 15 — Учуутал күнэ Бэс ыйын 29 — Арыгы кыргыһыыта (Batalla de Vino). Олохтоохтор кыһыл арыгыннан бэйэ-бэйэлэрин ыһыахтыыллар, ол кэнниттэн "борооскулар кыргыһыыларын" ыыталлар (оҕустар кыргыһыыларын курдук эрээри, борооскулары өлөрбөттөр). Бу күнү Соҕуруу Америка элбэх дойдуларыгар бэлиэтииллэр. От ыйын 20 — Тутулуга суох буолуу күнэ От ыйын 24 — Симон Боливары ахтар күн. Маны таһынан Эквадор, Венесуэла, Боливия бэлиэтииллэр Атырдьах ыйын 7 — Бояка кыргыһыытын күнэ. 1819 сыллаахха Симон Боливар сэриитэ Испания уонна кини диэки буолбут олохтоох индеецтэр сэриилэрин Бояка өрүс үрдүгэр үлтү сыспыт. Бу кыргыһыы Соҕуруу Америка дойдуларын тутулуга суох буолууларын саҕаланыытын быһыытынан билиниллэр. Атырдьах ыйын 17 — Инженер күнэ Алтынньы 12 — Раса күнэ (Día de la Raza) эбэтэр Испанидад күнэ Сэтинньи 11 — Картахена тутулуга суох буолуутун күнэ. Бу күн өрөбүлгэ түбэстэҕинэ аныгыскы бэнидиэнньиккэ өрүүллэр Сэтинньи 14 — Колумбия дьахтарын күнэ